# data[].attributes.body
היום הציגה הקבוצה האחרונה את מודל הנהר, מודל שפותח בעקבות חוסר ההתאמה בין התפיסה המערבית לבין התפיסה של המזרח את צרכי האדם ואורח חייהם. בבסיס המודל עומדת המטאפורה של הנהר כזרימת החיים, יחד עם עצי הסחף, הסלעים, הקירות החוצצים והרווחים. אהבתי מאוד את המודל- הוא הגיוני ונגיש, הוא יכול לשרת כל אחד שאינו בהכרח מתחבר למודלים האחרים והוא חזותי ובכך מתאים גם לחתך אוכלוסייה רחב יותר בעיני. ההצגה של המודל הייתה יצירתית ומעניינת, הן הצליחו להעביר אותו בצורה הרמונית והיה ממש כיף.
את השיעור האחרון לסמסטר ערכנו בסוף היום, מיכל ויעל עשו לנו בין דין לכל המודלים והיה חווייתי ומלמד, כי נזכרנו בכל המודלים שנלמדו. זה גרם לי לחשוב שאני מרגישה פספוס עם המודל שלי PEOP, מרגישה שלא זכיתי להתחבר למודל ולהנות מההצגה בכיתה.

# data[].attributes.body
המודל הקנדי CMOP-E- המודל של היום עסק ברוחניות של האדם. התחברתי מאוד לתפיסה הרוחנית של המודל ולהבנה שלא ניתן להפריד את הרוחניות של האדם מאף אחד מהמעגלים שמקיפים אותו. הקבוצה שהציגה הייתה מעולה. אהבתי את הבחירה ביעלה כמציגה דומיננטית שלהן וגם את ההסברים של אוריה. במהלך ההצגה, הבנות ביצעו וידוא הבנה ושמחתי שידעתי את כל התשובות הנכונות לשאלות שעלו. אני מרגישה שזה המודל שהכי התחברתי אליו עד כה

# data[].attributes.body
המודל האוסטרלי- היום הייתה הצגה ממש טובה ומעניינת. אהבתי שהמודל מביא איתו מושגים חדשים שלא דנו בהם עד כה בהצגות הקודמות וגם לא נמצאים במתא"מ. המושגים חלל פנימי וחיצוני וזמן פיזי ומורגש- שבעיניי מאוד חשובים להבנת הסיטואציה מול המטופל. הכימיה בקבוצה שהציגה הייתה ממש טובה ולאורך כל ההצגה שלהן הרגשתי קשובה ושאני מבינה בדיוק את מטרת המודל ואת הייחוד שלו.

# data[].attributes.body
היום הציגו הבנות את המודל האקולוגי- המודל עוסק ביחסי הגומלין בין בני האדם, ההקשרים שלהם והשפעת יחסים אלה על הביצוע. הסביבות משפיעות על האדם והאדם משפיע על סביבתו. ההתמקדות העיקרית היא באופי התלות ההדדית של היחסים בין האדם לסביבה, וכיצד הקשר הזה משפיע על הביצוע האנושי. אני מסכימה שלא ניתן להפריד את האדם מסביבתו ולכן זהו חלק חשוב בתהליך ההתערבות שלנו כמרפאות בעיסוק.

# data[].attributes.body
התחלקנו לקבוצות, אני בקבוצה של יעל. בקבוצה דיברנו על המטלה של כ"ג בקהילה, היה לי הרבה מה לשתף מהחוויות של איילת ושלי מהעבודה יחד, ושמחתי גם לשמוע את החוויות השונות של הבנות, כיוון שרוב הבנות בחרו באביזר שונה משלנו.

# data[].attributes.body
היום הגיעה אלינו להרצאת אורח- נטע דגן, מנכ"לית ארגון "בזכות". ההרצאה הייתה מעניינת והכרחית בעיני. הסיפורים של נטע המשיכו איתי אחר כך גם להמשך השבוע ולסופ"ש בבית אצל ההורים. נכנסתי ליוטיוב לראות את הסרטון של דנה, עליו דיברה נטע בהרצאה והתרשמתי מההישגים של הארגון. ההרצאה השאירה חותם ובעיקר המון חומר למחשבה....

# data[].attributes.attachment_link.readable_text
0:00 / 3:24•Watch full video

# data[].attributes.attachment_link.title
בזכות - סעיף 12 - דנה

# data[].attributes.body
DO.LIVE.WELL
היום הוצגה מסגרת העבודה DLW, זוהי מסגרת קנדית, אחת מבין כמה מסגרות/התערבויות/מודלים שפותחו בקנדה. ישנם 8 ממדי חוויה במסגרת העבודה הזו ונראה היה שזה מורכב להבנה, אבל הבנות העבירו את השיעור בצורה מאוד מובנת ומעשירה. הדגש במסגרת עבודה זו הוא על בריאות ואיכות החיים במקום על החולי.

# data[].attributes.body
לא הגעתי היום ללימודים. אתמול בלילה ישנתי בחדרה והיה פיגוע. לא ישנתי טוב ולא התעוררתי טוב, קיבלתי אישור מחלה. התחברתי לזום כדי לצפות בשיעור וללמוד על המודל החדש- מודל העיסוק האנושי. המודל מאוד מעניין בעיני, מתייחס לאדם ולנרטיב וכן גם לסביבה. זוהי הפעם הראשונה שאנחנו נוגעים במודל הזה ובמושגים לגמרי חדשים בהקשר של הריפוי בעיסוק ונהניתי מאוד

# data[].attributes.body
סוף סוף הגיע היום שלנו להציג את המודל שלנו PEOP! המודל הראשון! בעיקר חיכיתי לזה כי זו הייתה עבודה גדולה ומאתגרת. היינו צריכות להתמודד עם המודל החדש, להבין אותו לעומקו ולהצליח להעביר אותו לכיתה בצורה הטובה ביותר, שלא תהיה מתישה או מבלבלת עם המתא"מ. אני מרגישה שהצלחנו במשימה, הבנות מהקורס מאוד מפרגנות ומרגיש שזו טבילת אש טובה ללמוד דברים חדשים יחד. אני שמחה על העבודה המשותפת בקבוצת הPBT של הסמסמטר הקודם ומקווה שהצלחתי להיות משמעותית ומועילה בקבוצה כמו שבאמת רציתי להיות.

# data[].attributes.body
היום הציגה קבוצת ההיסטוריה והיה שיעור מעולה! הן שלטו בחומר, העבירו אותו בצורה מעניינת ולא מציפה. שמחתי מאוד בשבילם וקצת נלחצתי בשבילנו, הקבוצה שלי קצת מבולבלת ומודה שקשה לעבוד שבע בנות יחד על נושא כזה. אהבתי איך שהתיאורי מקרה והתשחץ בסוף התחברו לגישות השונות ויחד הגישות הרכיבו את ציר הזמן של ההיסטוריה.

# data[].attributes.body
היום הציגה הקבוצה הראשונה- הנושא עסק באתיקה. היה מעניין מאוד ומפתיע שהן הצליחו להעביר את הנושא בצורה אקטיבית ומעניינת. לקראת סוף המפגש התחלקנו לקבוצות ודנו בדילמות אתיות. אני חושבת שהן הצליחו במשימה ומקווה שגם הקבוצה שלי תעמוד באתגר

# data[].attributes.body
היום למדנו על מדע העיסוק ועל ההבדל בינו לבין הריפוי בעיסוק. למדנו שמדע העיסוק מקבץ לתוכו תחומים שונים ומפתיעים כמו גאוגרפיה. מיכל סיפרה לנו על המסע שעברה, התהיות שלה בייחוד המקצוע שלנו. במה אני שונה מפיזיותרפיסטית? סיפרה שפנתה למדעי העיסוק והיום חוקרת על אמהות- מעניין לשמוע ממנה קצת על הידע שצברה. שמענו ממנה  על הלידה (עיסוק) בקהילת בני האמיש, שהיה מאוד מעניין לשמוע. לשיעור היום, קראנו את המאמר המדבר על חסך תעסוקתי אצל אנשים בריאים שאין להם שוויון הזדמנויות בחברה- פליטים, אסירים ועוד. מושג נוסף שהתחיל להיות משמעותי בתחום,Dark occupations- עיסוקים שמשפיעים לרעה על הWell being. מאמרים מעניינים שמיכל סיפרה- בני האמיש, אמריקני (בהיפוך אותיות), עבודת מין. Flow-Antiflow מתחבר לעיסוק- Just the right challenge לא לשעמם ולא לתסכל את האדם.

# data[].attributes.headline
שיעור 14 21/2 ראשון לסמסטר ב'

# data[].attributes.subject
שיעור 14 21/2 ראשון לסמסטר ב'

# data[].attributes.body
לשיעור היום הגענו במטרה להפגש עם מיכל ולקבל הדרכה על המודל שלנו, POEP. את המודל אני מציגה יחד עם קבוצת הPBT שלי מסמסטר א'. המחשבה על הצגת עבודה יחד עם עוד 6 בנות נוספות, והכנת העבודה ביחד נשמעת לי קשה מאוד ואני מקווה שכל אחד תתרום ותצליח להביע את עצמה. אחרי ההדרכה ממיכל, חילקנו משימות בנינו ♥

# data[].attributes.headline
שיעור 13 06/01 אחרון לסמסטר א'

# data[].attributes.subject
שיעור 13 06/01 אחרון לסמסטר א'

# data[].attributes.body
השיעור היום הועבר בזום. לקראת השיעור התרכזנו כמה חברות ונסענו לבית של גוני ללמוד יחד. בשיעור דיברנו על מודל הטיפול הקנדי, COMP- הדגש הוא קודם כל על המטופל, וזה כמובן משמח ואני בהחלט יכולה להזדהות. הייתה שיחה מעניינת שדנה במושג לקוח-מטופל ושמחתי שהמושג אדם נכנס גם למשוואה ומופיע במתא"מ. הייתה בי תחושת התרגשות, להשתתף בשיעור האחרון של הסמסטר כשמסביבי חברות חדשות שהכרתי לא מזמן.

# data[].attributes.body
גם היום עבדנו בקבוצות התרגולים. דיברנו על המודל של אברהם בנימין, בנוגע לריאיון המסייע. הבדלנו בין ההתנהגויות השונות של המטפל. מתי המטפל במרכז, ומתי המטופל במרכז. השיעור היה מעניין וחוויתי, התנסינו בכתיבת ראיון והמחזתו בכיתה תוך מתן דגש על ההבחנות השונות. איילת ואני הדגמנו "ראיון רע" של מטופלת צעירה בהריון לא רצוי מחבר שצורך סמים. האווירה בקבוצה הקטנה נעימה ומגבשת.

# data[].attributes.body
היום בשיעור עבדנו בקבוצות התרגולים. יעל דיברה איתנו על המשמעות של תצפית בתחילת תהליך עם מטופל ועל המבנה שלה. למדנו שיש חשיבות לפרשנות האישית שלנו וכמובן לסייג אותה. במהלך השיעור ביצענו הדגמה- הבנות צפו באיילת ובי וביצעו תצפית ופרשו אותה באופן אובייקטיבי ואישי. היה שיעור כיפי וממש מעניין

# data[].attributes.body
היום למדנו על נושא מיומנויות התקשורת. דיברנו על סוגי תקשורת בינאישית ועל שפת גוף. נושא שפת הגוף מאוד מעניין אותי ושמחתי שהיווה חלק משמעותי מהלימוד היום. צפינו בהרצאת טד ובסרטונים קצרים נוספים על שפות גוף. בהמשך דיברנו על הקשר לריפוי בעיסוק, דרך תצפית/ ראיון. תקשורת תרפויטית/ מקצועית מתקיימת כאשר המטפל /המראיין לוקח אחריות ומתכוונן לפי הלקוח /המטופל

# data[].attributes.body
מיכל פתחה את השיעור בסיפור אישי של אישה הסובלת מפסוריאזיס ומגיעה לבירור רפואי אצל הרופא שלה. הבחנו בהבדלים בגישות בניהם. המטופלת התייחסה לסיפור האישי שלה, לחולי שהיא חווה. לעומת הרופא, שהתייחס למהלך המחלה, וניתק את האדם מהמחלה. Illnes & Disease. החוויה האישית של האדם לגבי המחלה שלו שונה מאחד לשני, תלוי תרבות, מין וכו'. בהמשך התחלקנו לקבוצות ושיתפנו בתובנות ובחוויות מתוך מטלה 1- בחרנו לדבר על ההתמודדות של האדם בחברה עם "מחלה שקופה".
שפה יוצרת מציאות, מושגים שקיבלו שיום מחדש: נכות- ממד השתתפות, לקות- ממד הגוף, מוגבלות- ממד הפעילות
ICD קובץ סיווג מחלות בינלאומי

# data[].attributes.body
נושא השיעור היום הוא תהליך החשיבה המקצועית של המרפאה בעיסוק. השיעור התחיל בסיפור אישי של יעל מול מטופלת. יעל רצתה לקרב אותנו למהות העשייה הטיפולית ולגשר בין הראיות המקצועיות לבין העבודה בפועל. איך נתרגם את המידע שאנחנו לומדות לטיפול?
השיעור היה מעניין מאוד, שמחתי שיש תיאורי מקרה להשוות אליהם את המידע. אהבתי את השימוש בחשיבה אינטראקטיבית, לדעת שיש חשיבות למהות שלי כאדם וכמטפלת. בעיני יש פה עבודה מאוד קשה ומאתגרת לגייס את המטופלים שמתנגדים לטיפול, ופה החשיבה האינטראקטיבית עשויה לעזור ויש לתת לזה דגש גדול כמטפלת.

# data[].attributes.body
היום למדנו על EBP (התערבות מבוססת ראיות). בשיעור הדגשנו את החשיבות במציאת ראיות ליעילות הטיפול המוצע. הראיות חשובות בכדי להציע למטופל טיפול עם הראיות הגבוהות להצלחה ובכדי להוכיח את היעילות לאחרים. השיעורים מתחילים להרגיש מעשיים ופרקטיים יותר, התחלנו לחשוב ממש כמו מרפאות בעיסוק. שמענו מיעל על פתרונות יצירתיים לטיפולים המתאימים לרצונות המטופלים, למשל עזרים לאצבעות בדמוי טבעות.

# data[].attributes.body
המשכנו עם התרגולים בקבוצות. יעל לימדה אותנו לנתח תיאור מקרה. עברנו על אדם-עיסוק-סביבה ופירקנו את תיאור המקרה לגורמים. השיעור היה מעניין אבל הרגשתי שזה מתיש ומבלבל אותי, מכיוון שהתחומים שזורים אחד בשני והיה לי קשה להפריד בניהם. ביום ראשון שני לירז ואני ניסע להרצליה ונבצע את הריאיון של מטלה 1

# data[].attributes.body
השבוע התחלנו תרגולים בקבוצות קטנות. התנסינו במשימות שמצריכות פעולות שונות מהגוף. יכולנו להרגיש פגיעות בתפקודים המוטוריים או קושי במתאם הגוף. חיפשנו את המושגים המדויקים לתפקודים השונים- תפקודי גוף, תקשורת, מוטוריים ומבנה גוף. בסוף השיעור, בליווי של יעל דנו במשימות השונות ולמדנו לדייק את המושגים. היה שיעור מעניין וחוויתי. קיבלנו הנחיות לביצוע המשימה הראשונה, והתחלקנו לקבוצות- שני, לירז ואני

# data[].attributes.body
לפני השיעור קראתי את המתא"מ ושיתפתי את סבא וסבתא. סבתא סיפרה לי איך הטיפול בריפוי בעיסוק תפס חלק גדול מהשיקום שלה והדגישה שזה מקצוע מדהים, כמה היא אוהבת את המרפאה בעיסוק שטיפלה בה. סבא הראה לי משחקי חשיבה ותכנון שהוא משחק בטלפון במסגרת הטיפול שהוא מקבל. לאחר שקראנו את החלק הראשון במתע"מ המתעסק במרחב, התחלנו ללמוד בשיעור על המושגים הרלוונטיים למרחב בריפוי בעיסוק. מתחילה להבין כמה המקצוע הוא נרחב ומשפיע על כל תחום בחיים.

# data[].attributes.body
לשיעור היום לא יכולתי להגיע ולכן השלמתי אותו דרך החברות מהכיתה והחומר במודל. ראיתי שהמטלה הראשונה צפויה להתחיל ושמחתי לראות שמדובר במטלה שכוללת עבודה קבוצתית ועוסקת באנשים מעולמנו המתמודדים עם מוגבלות. הייתי רוצה לראיין את סבא שלי- שכרת את רגלו לפני פחות משנה בעקבות חסימת עורקים ומאז מתנייד עם פרוטזה, כיסא גלגלים והליכון.

# data[].attributes.body
שיעור שהתחיל עם העלאת תמונות שלנו בעיסוקים בחיינו לפדלט, עוד דרך כיפית להכיר אחת את השנייה ולגעת בתחום. בחרתי בתמונה שלי רוכבת על אופנוע בקמבודיה, ובתמונה נוספת בה אני מאכילה את מיה. המשכנו לדון בעיסוקים והמרכיב שלהם בחיינו בשילוב הבריאות והקשר בניהם

# data[].attributes.body
תחושת התרגשות, הרגשה של התחלה. המרצות הציגו את עצמן ואפשר היה לראות כמה הן מאמינות במקצוע ואוהבות אותו. אני חושבת שהלמידה מאנשים שאוהבים את המקצוע משמעותית ביותר. פעם ראשונה שנגענו באופן ישיר במושגים מתחום הריפוי בעיסוק ואני מקווה שמשיעור לשיעור תתחזק התחושה שאני במקום הנכון